સૌથી મહત્વની આ વિસ્તારની વાત એ છે કે આ વિસ્તારમાં આવેલી રામનિવાસ સોસાયટી સામે જ એક ગાર્ડન બનાવવામાં આવ્યું છે જેની કૅરટેકર રામનિવાસ સોસાયટી જ છે. આ ગાર્ડનની ત્રણે બાજુ સ્થાનિક રહેવાસીઓ તો કાર પાર્ક કરે જ છે, પણ એની સાથે નંબર-પ્લેટ વગરની અનેક ભંગાર અને ધૂળ ખાતી મોટરબાઇક અને કાર પાર્ક થયેલી છે જેને કારણે આ ગાર્ડનની આસપાસ ગંદકી વધી રહી છે. રામનિવાસ સોસાયટીમાં રહેતાં ૭૭ વર્ષનાં સાઉથ ઇન્ડિયન સિનિયર સિટિઝન જેમને કારણે આ ગાર્ડન ઊભું થયું છે તેઓ વર્ષોથી આ સમસ્યા માટે લડી રહ્યાં હોવા છતાં તેમને પોલીસ કે સુધરાઈ તરફથી જોઈતો સહકાર મળતો નથી.